**POSEBNI UVJETI I ORGANIZACIJA RADA U OŠ SVETA KLARA**

**U ŠKOLSKOJ GODINI 2020./2021.**

**ZA UČENIKE OD 1. DO 4. RAZREDA**

**PREMA UPUTAMA ZA SPREČAVANJE I SUZBIJANJE EPIDEMIJE COVID-19**

**PROPISANIMA OD STRANE HZJZ I**

**MINISTARSTVA ZNANOSTI I OBRAZOVANJA (24. KOLOVOZA 2020.)**

**I**

**PREMA MODELIMA I PREPORUKAMA ZA RAD U**

**UVJETIMA POVEZANIMA S COVID-19**

**OD STRANE MINISTARSTVA ZNANOSTI I OBRAZOVANJA (29. KOLOVOZA 2020.)**

Prema trenutnoj epidemiološkoj situaciji Grad Zagreb i Osnovna škola Sveta Klara izabrali su **A model** za izvođenje nastave prema kojem svi učenici pohađaju nastavu u školi.

**A model**

**Nastava se za sve učenike od 1. do 8. razreda održava u školi.** Izborna nastava Njemačkog jezika za učenike 4. razreda odvijat će se na daljinu na platformi Microsoft Teams. Za učenike u samoizolaciji također će biti organizirana nastava na daljinu. Učenik će biti obavezan svakodnevno se prijavljivati i pratiti nastavu prema uputama.

**Prilagođene mjere i preporuke vezane za rad OŠ Sveta Klara s ciljem osiguravanja što sigurnijih uvjeta su sljedeće:**

1. Nastavno i nenastavno osoblje **obvezno je nositi maske** od trenutka ulaska u školu do trenutka izlaska. Učitelji uz masku mogu koristiti i vizir. Svi su obvezni držati fizički razmak i provoditi redovitu dezinfekciju i higijenu ruku. Učenici od 1. – 4. razreda trebaju nositi masku u torbi.

2. Učenici i učitelji **pri ulasku u školu** **dezinficiraju ruke** i obuću školskim dezinficijensom.

3. Učenici ulaze u školu prema unaprijed dogovorenom rasporedu bez miješanja razrednih odjela. **Svaki razredni odjel ulazi zasebno**, dočekuje ga dežurni učitelj i regulira ulazak. Učenici obuvaju papuče u svlačionicama prema rasporedu. Dežurni učitelj zatim s učenicima odlazi u njihovu matičnu učionicu. **Dežurni učitelj** je onaj koji je prvi sat po rasporedu u tom razrednom odjelu.

4. **Svaki razredni odjel ima svoju matičnu učionicu** u kojoj ostaje na svim predmetima.

5. U učionici su osigurani **sapun, voda, dezinficijens i koš za smeće s poklopcem**. Ruke se obavezno peru odmah pri prvom ulasku u učionicu te još dva do tri puta na dan (prije jela i nakon odlaska u toalet).

6. Hranu će tijekom prvog ili drugog sata **kuharice** dostaviti do učionice, a preuzet će ju učitelj koji je na nastavi. **Jede se u učionici**. Učenici sami za sobom brišu stol i očiste od ostataka hrane. Ostatke hrane odnose **spremačice**. Pladanj preuzimaju od učitelja ili ga pokupe s klupčice ispred učionice. Ni kuharice ni spremačice ne ulaze u učionicu dok su učenici unutra.

7. Školski sat traje **40 minuta**. Učenici će između sati imati male odmore po 5 minuta i po dva velika odmora od 10 minuta. **Pod odmorom ostaju u učionici** koja se provjetrava. Učitelj je s učenicima u učionici i pod odmorom.

8. **PROTOKOL KORIŠTENJA TOALETA:** Maksimalno po jedan učenik iz jednog razrednog odjela smije otići u toalet. Ispred WC-a žute trake na razmaku od 1,5 m označavaju mjesto čekanja na ulazak ako je WC zauzet. Svaki razred u svojoj smjeni ima svoj WC u hodniku u kojem se nalazi učionica. Na vratima WC kabina bit će obilježeni razredi. Učenici pod satom TZK koriste WC kod svlačionica.

9. **PROTOKOL KRETANJA HODNICIMA:** Žuta crta na sredini hodnika označava dva smjera kretanja. **Hoda se uvijek desnom stranom**. Ulazi se i izlazi iz škole prema unaprijed utvrđenom rasporedu.

10. Nakon zadnjeg sata učitelj koji je imao zadnji sat s tim razrednim odjelom regulira njihov odlazak do svlačionice i **prati ih do izlaza iz škole**.

11. **Učionica 9a** i **čitaonica su prostori za samoizolaciju** i ne smiju se koristiti u druge svrhe.

12. **Učenici ne ulaze u knjižnicu**. Knjige za lektiru će im u dogovoru s učiteljicom pripremiti knjižničarka i bit će im dostavljene u učionicu.

13. Zbog mješovitih grupa **izborna nastava njemačkog jezika održavat će se online** putem Microsoft Teams platforme.

14. Nastava TZK prilagodit će se mjerama i uputama. Učenici se ne presvlače, od opreme nose **samo tenisice** za tjelesni. Taj dan kad imaju tjelesni neka obuku sportsku odjeću. Maske skidaju kad im učitelj dopusti. Nastava TZK održavat će se većinom na školskom igralištu.

15. Raspored se formira na način da učenici imaju **više sati u danu** (blok sati) **predmete koje ne održava razredni učitelj** (EJ, VJ, INF) kako bi se spriječio ulazak više osoba u učionicu u istom danu .

16. **PROTOKOL PREUZIMANJA UDŽBENIKA:** Preporuča se **dezinficirati knjige** pri dolasku kući prvi dan nakon preuzimanja. Učenici **ne smiju dijeliti pribor**.

17. Roditelji ne ulaze u školu. Iznimno i uz najavu, ulazi se **isključivo s maskom** i poštuju se sve propisane epidemiološke mjere.

18. **Roditeljski sastanci i informacije održavat će se online**. Prvi online roditeljski sastanak održat će se u prva dva tjedna nastave i izabrat će se predstavnik za Vijeće roditelja.

19. Svaki učitelj objavit će **termin održavanja informacija**. Može održavati informacije telefonom, mailom ili putem Microsoft Teams video poziva, sve prema vlastitim preferencijama i o tome će obavijestiti roditelje.

20. Preporuča se držanje 2 m fizičkog razmaka i nošenje maske. U slučaju Covida-19 u samoizolaciju idu svi koji su ostvarili **BLISKI KONTAKT** s oboljelim. Ako se nosi maska i drži fizički razmak, nema bliskog kontakta.

**Bliski kontakt uključuje**:

* izravan tjelesni kontakt s oboljelim od COVID-19 (npr. rukovanje),
* nezaštićen izravan kontakt s infektivnim izlučevinama oboljelog od COVID-19 (dodirivanje korištenih maramica golom rukom ili npr. ako se bolesnik iskašlje u osobu),
* kontakt licem u lice s COVID-19 bolesnikom na udaljenosti manjoj od dva metra u trajanju duljem od 15 minuta,
* boravak u zatvorenom prostoru bez zaštitne maske (npr. učionica, soba za sastanke, čekaonica u zdravstvenoj ustanovi itd.) s COVID-19 bolesnikom u trajanju duljem od 15 minuta

IZVOR: hzjz.hr

21. **PROTOKOL ZBRINJAVANJA DJETETA KOJE JE NA NASTAVI RAZVILO SIMPTOME**: U slučaju da učenik za vrijeme nastave razvije simptome, potrebno je učiniti sljedeće korake.

1. **Izmjeriti djetetu temperaturu.**

Toplomjer se nalazi u zbornici zajedno s rukavicama, dezinfekcijskim sredstvom i vizirom.

Učitelj treba staviti rukavice i vizir te dezinficirati toplomjer.

Toplomjer je potrebno dezinficirati i nakon uporabe.

1. **Ukoliko učitelj procijeni da postoje sumnja na Covid–19, zove stručnu službu (Ivana Marković i Mirela Mikulan Đunđek) i roditelje. Stručna služba dolazi po dijete ispred učionice i odvodi ga u prostoriju za samoizolaciju.**
2. **Stručna služba obavještava ravnateljicu.**
3. **Ravnateljica obavještava epidemiologa.**

**Klinički kriteriji Covid-19**

* kašalj, povišena tjelesna temperatura viša od 37,3, dispneja, nedostatak zraka, nagli gubitak mirisa, okusa ili promjena okusa

IZVOR: hzjz.hr

22. U slučaju da zbog oboljelog učenika epidemiološka služba procijeni da cijeli razred treba **u samoizolaciju**, nastavu će pratiti online putem Microsoft Teams platforme. O tome tko treba u samoizolaciju i na koji način prema svojim stručnim parametrima i kriterijima **odlučuju epidemiolozi**, a ne škola.

**RASPORED ZVONA**

|  |  |  |
| --- | --- | --- |
|  | JUTARNJI TURNUS | POPODNEVNI TURNUS |
| 1. | 8:00 – 8:40 | 14:00 – 14:40 |
| 2. | 8:45 – 9:25 VO | 14:45 – 15:25 VO |
| 3. | 9:35 – 10:15 VO | 15:35 – 16:15 VO |
| 4. | 10:25 – 11:05 | 16:25 – 17:05 |
| 5. | 11:10 – 11:50 | 17:10 – 17:50 |
| 6. | 11:55 – 12:35 | 17:55 – 18:35 |
| 7. | 12:40 – 13:20 | 18:40 – 19:20 |

**RASPORED ULASKA U ŠKOLU**

|  |  |  |
| --- | --- | --- |
| **RAZRED** | **VRIJEME** | **ULAZ** |
| **UJUTRO** | | |
| **1.A** | **7:30** | **TERASA UČIONICE 11A** |
| **1.B** | **7:40** | **TERASA UČIONICE 10A** |
| **1.C** | **7:50** | **TERASA UČIONICE 12A** |
| **2.A** | **7:30** | **TERASA UČIONICE 10** |
| **2.B** | **7:40** | **TERASA UČIONICE 11** |
| **2.C** | **7:50** | **TERASA UČIONICE 12** |
| **2.D** | **8:10** | **GLAVNI ULAZ** |
| **4.A** | **7:50** | **GLAVNI ULAZ** |
| **4.B** | **7:30** | **GLAVNI ULAZ** |
| **4.C** | **8:00** | **GLAVNI ULAZ** |
| **4.D** | **7.40** | **GLAVNI ULAZ** |
| **POPODNE** | | |
| **1.D** | **14:10** | **GLAVNI ULAZ** |
| **3.A** | **13:30** | **GLAVNI ULAZ** |
| **3.B** | **13:50** | **GLAVNI ULAZ** |
| **3.C** | **13:40** | **GLAVNI ULAZ** |
| **3.D** | **14:00** | **GLAVNI ULAZ** |

**RASPORED SVLAČIONICA**

|  |  |  |
| --- | --- | --- |
| STARA PORTA | 3. D | 4. C |
| Ostali razredi imaju ispred matičnih učionica prostor za odlaganje obuće i odjeće. | | |

**RASPORED MATIČNIH UČIONICA**

|  |  |
| --- | --- |
| 1.A | **11 A** |
| 1.B | **10 A** |
| 1.C | **12 A** |
| 1.D | **13 A** |
| 2.A | **10** |
| 2.B | **11** |
| 2.C | **12** |
| 2.D | **13 A** |
| 3.A | **40** |
| 3.B | **13** |
| 3.C | **49** |
| 3.D | **27** |
| 4.A | **13** |
| 4.B | **40** |
| 4.C | **27** |
| 4.D | **49** |

**RASPORED PREHRANE UČENIKA**

|  |  |  |
| --- | --- | --- |
| PRIJEPODNE | | |
| SAT | VRIJEME | RAZREDNI ODJEL / UČIONICA |
| 1. | 08:00 – 08:40 | 1. b (učionica 10A)  1. a (učionica 11A)  1. c (učionica 12A)  1. d / 2. d (učionica 13A)  3. b / 4. a (učionica 13)  3. d / 4. c (učionica 27) |
| 2. | 08:45 – 09:25 | 2. a (učionica 10)  2. b (učionica 11)  2. c (učionica 12)  3. a / 4. b (učionica 40)  3. c / 4. d (učionica 49) |
| POSLIJEPODNE | | |
| SAT | VRIJEME | RAZREDNI ODJEL / UČIONICA |
| 1. | 14:00 – 14:40 | 1. d / 2. d (učionica 13A)  3. b / 4. a (učionica 13)  3. d / 4. c (učionica 27) |
| 2. | 14:45 – 15:25 | 3. a / 4. b (učionica 40)  3. c / 4. d (učionica 49) |

**B model**

Ukoliko epidemiološke mjere to budu zahtijevale, nastava će se za učenike od 5. do 8. razreda organizirati na način da pola razreda nastavu pratiti u školi, a pola online. Za učenike razredne nastave (1. - 4. razred) nastava će se nastaviti održavati u školi. Dodatno će se razraditi načini i posebni uvjeti.

**C model**

C model odnosi se na održavanje nastave isključivo **na daljinu**. U slučaju izrazito nepovoljne epidemiološke situacije i procjene epidemiologa da više nije sigurno nastavu održavati u školi, nastava će se održavati online i koristit će se platforma Microsoft Teams. Pratit će se raspored sati koji će učenici dobiti prvi tjedan nastave na način da **svi učenici i razredi počinju u jutarnjoj smjeni** s predmetima koje taj dan imaju u rasporedu. Učenici se trebaju prijaviti i otvoriti dokument te sudjelovati na satu ili dvosatu, javiti se u grupni chat, sve prema uputi učitelja. Svako nejavljanje i neprijavljivanje na nastavu bilježit će se kao izostanak taj dan. Uspješna nastava na daljinu uključuje dvosmjernu komunikaciju, ukoliko je nema - piše se izostanak s nastave. Rokovi za izvršavanje zadaće trebaju biti na dan kad je taj predmet po rasporedu. Preporuča se održavanje online nastave u realnom vremenu tj. učitelji su s učenicima u grupnom chatu kad imaju nastavu po rasporedu. Učitelji će osim svojih materijala koristiti i video lekcije Ministarstva.